# data[].attributes.body
1. vaihe - kaikki yhdessä, opettajat fasilitoivat

Valitse itsellesi tuoli, joka kertoo kertoo sinusta opiskelijana että opinnoistasi - mitä valintasi kertoo opinnoistasi?

2. vaihe ( yht. 60 min)

Vaihe jakautuu kahteen osaan:

A-osa --> 10 min itsenäinen työskentely ja

B-osa -->50 min pienryhmätyöskentely

A-osa: Itsenäinen työskentely: Pysähdy jokaisen alla luetellun tuolin osan äärelle ja pohdi vastauksesi niihin. Kirjoita ajatuksesi jonnekin talteen.

SELKÄNOJA: miten opiskelet (opiskelutekniikka, ajanhallinta, tiedon liittäminen työhösi jne.)

PEHMUSTE: opinnoissa mukavat, motivaatiota ja iloa tuottavat asiat

JALAT: jaksaminen, hyvinvointi, elämäntaidot, jotka auttavat sinua palautumaan

TYYLI: ominaisuudet, vahvuudet, erityistaidot, mistä toiset opiskelijat voisivat hyötyä

VAHVISTETTAVAT OSAT: Mitkä asiat voivat horjuttaa opiskeluasi ja valmistumistasi tavoiteajassa? Miten voit hyödyntää tuoli eri osia vahvistaaksesi heikompia kohtia?

B-osa: Pienryhmätyöskentely. Jokainen vuorollaan kertoo oman tuolinsa tarinan ja kuvaa oman tuolinsa osat. Kuulijoiden tehtävä on poimia hyviä ideoita, haastaa kertojan ajattelua, kuunnella ja oppia. HUOM. yksi ryhmästä pitää ajankulusta huolen, jotta kaikille jää yhtä paljon aikaa oman tarinansa kertomiseen.

Paluu luokkaan ennen seuraavaa vaihetta.

3. vaihe - kaikki yhdessä, opettajat fasilitoivat

Valitse tuoli, jolla haluat istua, kun opinnot ovat päätöksessä. Pohdi tältä tulevaisuuden tuolilta käsin, mitä nämä opinnot ovat sinulle antaneet ja mitä tekoja olet tehnyt matkan varrella sen eteen, että istut juuri siinä vastavalmistuneen tuolilla. Lisäksi sanoita asioita, mihin olet tyytyväinen itsessäsi ja opinnoissasi siinä hetkessä.